คลังเผยยอดขอคืนภาษีรถคันแรก1,000คันแล้ว
ประเดิมคืนขอเงินคืนรถคันแรก 1,000 คัน คาดคนขอเพิ่มมากขึ้นหลังน้ำแห้ง
30 ต.ค. 2565

ประเดิมคืนขอเงินคืนรถคันแรก 1,000 คัน คาดคนขอเพิ่มมากขึ้นหลังน้ำแห้ง
นายบุญทรง เตริยาภิรมย์ รมช.คลัง กล่าวว่ามาตรการคืนเงินรถยนต์คันแรก ไม่เกิน 1 แสนบาท มีผู้ยื่นขอคืนเงินแล้วประมาณ 1 พันราย เชื่อว่าจะได้รับความสนใจเพิ่มมากขึ้น เพราะขณะนี้ยังติดปัญหาน้ำท่วม ทำให้ผู้ซื้อรถยนต์ ไม่สามารถมายื่นเอกสารได้ขอคืนเงินได้



บุญทรง
สำหรับนโยบายรถยนต์คันแรกเดินหน้าต่อไป โดยในเร็วๆ นี้ จะมีการนำเรื่องเงื่อนไขที่เกี่ยวข้องกับไฟแนนซ์รถยนต์ เพื่อให้ผู้ปล่อยสินเชื่อรถยนต์มั่นใจ กรณีที่ต้องขอปลดล็อกให้โอนรถก่อนได้ 5 ปี หากผู้ซื้อรถยนต์ไม่สามารถผ่อนรถต่อไปได้
นายบุญทรง กล่าวว่า ในส่วนของโครงการบ้านหลังแรก คาดว่าจะมีผู้สนใจมากขึ้นในช่วงเดือน มี.ค. 2555 เพราะเป็นช่วงของการยื่นภาษีเสียภาษี ทำให้สามารถนำมาเป็นรายจ่ายเพื่อให้เสียภาษีน้อยลง
สำหรับมาตรการช่วยเหลือผู้ประสบภัยบ้านน้ำท่วม จะหารือกับหน่วยงานที่เกี่ยวข้องให้ขยายมาตรการภาษีบ้านหลังที่สอง สำหรับผู้ที่ถูกน้ำท่วมและต้องการหาบ้านใหม่ จะดำเนินการได้หรือไม่
รมช.คลัง กล่าวว่า อยู่ระหว่างการหารือกับกระทรวงพลังงาน แนวทางการปรับภาษีสรรพสามิตน้ำมันดีเซล จากปัจจุบันที่จัดเก็บอยู่ที่ 0.005 บาทต่อลิตร จนถึงสิ้นเดือน ธ.ค. 2554 จากปกติที่เคยเก็บอยู่ที่ 5.31 บาทต่อลิตร ซึ่งที่ผ่านมากรมสรรพสามินเสนอแนวทางการปรับขึ้นภาษีสรรพสามิตน้ำมันดีเซลให้รัฐบาลพิจารณารวม 6 แนวทาง แต่ยังไม่สามารถเปิดเผยได้